stanford-oval/wikipedia huggingface dataset:
Ristiinan Urheilijat

Ristiinan Urheilijat on Mikkelissä, entisen Ristiinan kunnan alueella toimiva urheilun yleisseura. Seura perustettiin kesäkuussa 1925 paikallisen urheilutoiminnan pyörittämiseksi. Nykyisin seuran lajivalikoimaan kuuluvat hiihto, lentopallo sekä yleisurheilu.
Aiheesta muualla

Seuran kotisivut
HMS Vega (D52)

| HMS Vega |
| --- | --- |
 HMS Vega

Aluksen vaiheet
Rakentaja:  William Doxford and Sons, Pallion
Kölinlasku:  11. joulukuuta 1916
Laskettu vesille:  1. syyskuuta 1917
Palveluskäyttöön:  14. joulukuuta 1917
Loppuvaihe:  myyty romutettavaksi 4. maaliskuuta 1947
Tekniset tiedot
Uppouma:  1 100 t (standardi) 1 490 t (max)
Pituus:  95,1 m (kokonaispituus)
Leveys:  9,0 m
Syväys:  3,2 m
Koneteho:  27 000 hv
Nopeus:  34 solmua
Miehistöä:  134
Aseistus
Aseistus:  4 x QF 4"/L45 (102 mm) Mk V -tykkiä yksiputkisina P Mk I -asennuksina 1 x 3" 20 cwt Mk I -ilmatorjuntatykki 4 x 21" (533 mm) torpedoputkea
HMS Vega (viirinumero D52, I52 ja L41) oli Britannian kuninkaallisen laivaston Amiraliteetin V-luokan hävittäjä ensimmäisen maailmansodan lopulla ja toisessa maailmansodassa.
Valmistus

Alus tilattiin kesäkuussa 1916 vuosien 1916-1917 laivasto-ohjelman yhdeksännessä tilauksessa Sunderlandista William Doxford and Sonsilta, missä köli laskettiin 11. joulukuuta 1916. Alus laskettiin vesille 1. syyskuuta 1917 ja valmistui 12. joulukuuta.
Palvelus

Alus vaurioitui 1918. Vuonna 1921 Vega oli Atlantin laivaston 6. hävittäjälaivueessa ennen siirtoaan reserviin. Alus valittiin 1939 muutettavaksi ilmatorjuntakykyiseksi saattajaksi (WAIR) osana uudelleen varustautumisohjelmaa ja se siirrettiin toukokuussa muutostöitä varten Chathamin telakalle.
Lokakuussa alus aloitti koeajot ja määrättiin suojaamaan Pohjanmeren saattueita. Alus liittyi marraskuussa Rosythiin sijoitettuihin saattajiin aloittaen joulukuussa itärannikon saattueiden suojaamisen, kunnes se siirrettiin toukokuussa Kanaalin alueelle. Alus osallistui Ostendin ja Zeebrüggen evakuointeihin. Se oli 26. toukokuuta johtoaluksena upotettaessa kaksi sulkulaivaa operaatio Lysterissä Zeebrüggen sataman suulle.
Alus saattoi 10. kesäkuuta sulkualuksia, joilla oli tarkoitus tukkia Dieppen satama sekä osallistui Le Havressa olevien joukkojen evakuointiin. Se evakuoi 17. kesäkuuta joukkoja St. Nazairesta ja Biskajanlahden satamista operaatio Aerialissa. Heinäkuussa alus palasi suojaamaan Pohjanmeren saattueita, kunnes kesäkuussa 1945 se siirrettiin miehitysjoukkojen siirtoihin.
Elokuussa alus määrättiin siirrettäväksi reserviin. Japanin antaudutta se poistettiin palveluksesta ja sijoitettiin reserviin ja edelleen poistolistalle. Alus myytiin 14. maaliskuuta 1947 BISCOlle, joka siirsi romuttamisen Clayton and Daviesille Dunston on Tyneen. Alus saapui 26. maaliskuuta hinattuna romuttamolle.
Raviv Limonad

| Raviv Limonad |
| --- | --- |

Henkilötiedot
Koko nimi:  Raviv Limonad
Syntynyt: 26. elokuuta 1984 (ikä 40) Netanya, Israel
Kansalaisuus:   Israel
Koripalloilija
Pelipaikka:  Pelintekijä/Heittävä takamies
Pituus:  191 cm
Paino:  88 kg
Nyk. joukkue:   Hapoel Tel Aviv BC
Sarja:  Ligat HaAl
Pelaajaura
Seurajoukkueet
2003–2004 2004–2006 2006–2007 2007–2008 2008–2009 2009–2010 2010–2011 2011–2012 2012 2013–:   Ironi Ramat Gan  Hapoel Jerusalem BC  Ironi Nahariya  Le Mans Sarthe Basket  Ironi Nahariya  Maccabi Tel Aviv BC  Menorca Bàsquet  Ironi Ashkelon  Hapoel Jerusalem BC  Hapoel Tel Aviv BC
Maajoukkueet
2004–:   Israel
Aiheesta muualla
FIBA
Raviv Limonad (s. 26. elokuuta 1984, Netanya) on israelilainen koripalloilija. Hänen nykyinen seurajoukkueensa on Hapoel Tel Aviv BC.
Ura

Limonad aloitti koripallon Maccabi Natanyan juniorijoukkueissa. Vuonna 2002 hän siirtyi Ironi Ramat Ganiin, jossa hän pelasi puolitoista kautta. Kauden 2003–2004 puolessa välissä Limonad siirtyi Hapoel Jerusalemiin ja voitti seuran paidassa kauden 2003–2004 ULEB Cupin. Kaudella 2006–2007 hän kehittyi valtavasti Ironi Nahariyan paidassa ja tämä herätti Le Mans Sarthe Basketin kiinnostuksen. Ainoastaan yhden kauden jälkeen Israelin ulkopuolella Limonad palasi Ironi Nahariyaan. Hän pelasi seurassa maaliskuuhun 2009 saakka, jolloin hän siirtyi Maccabi Tel Aviviin, koska Ironi Nahariyalla oli talousvaikeuksia. Sopimus oli kolmen vuoden pituinen.
Ainoastaan yhden kauden jälkeen Limonad siirtyi kuitenkin espanjalaiseen Menorca Bàsquetiin, josta hän siirtyi edelleen kauden päätyttyä Ironi Ashkeloniin. Kaudeksi 2012–2013 hän teki sopimuksen Hapoel Jerusalemiin, muttei pelannut seurassa koko kautta. Kaudeksi 2013–2014 Limonad siirtyi Hapoel Tel Avivin joukkueeseen.
Aiheesta muualla

Euroliigan pelaajaprofiili (englanniksi)
Gustaf Adolf Lindberg

Gustaf Adolf Lindberg.
Gustaf Adolf Lindberg (24. maaliskuuta 1865 Tukholma – 2. elokuuta 1906 Helsinki) oli ruotsalainen arkkitehti, joka vaikutti muutaman vuoden ajan myös Suomessa.
Ura

Lindberg opiskeli Tukholman Taideteollisessa korkeakoulussa 1881–1884 sekä Kuninkaallisessa teknillisessä korkeakoulussa 1886–1887. Vuosina 1891–1892 hän työskenteli arkkitehtinä Sundsvallissa ja tämän jälkeen Saksassa vuoteen 1898 saakka, jolloin Lindberg muutti Suomeen. Helsingissä hän oli osakkaana arkkitehtitoimisto Grahn, Hedman & Wasastjernassa. Suomessa Lindbergin tunnetuin työ on hänen Noormarkun ruukkiin suunnittelemansa vuorineuvos Walter Ahlströmin yksityisasunto Havulinna.
Kuolema

Gustaf Lindberg kuului Suomen vuosinaan myös vuoden 1905 suurlakon aikana perustettuun suojeluskaartiin. Hän sai surmansa elokuussa 1906 Hakaniemen mellakassa, joka oli Helsingin Hakaniemessä käyty suojeluskaartin ja punakaartin välinen aseellinen yhteenotto. Lindberg on haudattu yhteishautaan Hietaniemen hautausmaalle kuuden muun välikohtauksessa kuolleen suojeluskaartilaisen kanssa.
Töitä

Karlshamnin raatihuone, Karlshamn (1900)
Havulinna, Noormarkku (1901)
Karlskronan raatihuone, Karlskrona (1905)
Turun kaupunginkanslia eli Läntinen Rantakatu 17, Turku (yhdessä Knut Wasastjernan kanssa, 1909)
Lönnrotinkatu 15, Helsinki (yhdessä Knut Wasastjernan kanssa, 1907)
Fennian talo, Helsinki (Grahn, Hedman & Wasastjerna, 1899)
Kristianinkatu 5, Helsinki (yhdessä Knut Wasastjernan kanssa, 1906)
Pohjoinen Makasiinikatu 7 - Fabianinkatu 4, Helsinki (Grahn, Hedman & Wasastjerna, 1905)
Aiheesta muualla

Kuvia tai muita tiedostoja aiheesta Gustaf Adolf Lindberg Wikimedia Commonsissa
https://art.nouveau.world/gustaf-lindberg
Ristiinan yhtenäiskoulu

| Ristiinan yhtenäiskoulu |
| --- | --- |
 Ristiinan koulukeskus
Sijainti:  Mäkitie 30, 52300 Ristiina
Koordinaatit:  61.5125°N, 27.2577°E
Tyyppi:  suomenkielinen yhtenäiskoulu
Luokat:  1–9
Oppilaita:  417  (2018–2019)
Verkkosivut
Ristiinan yhtenäiskoulu on Mikkelin Ristiinassa toimiva suomenkielinen yhtenäiskoulu (luokka-asteet 1–9). Koulua käy noin 417 oppilasta.
Yhtenäiskoulu on osa syksyllä 2012 Mikkelin sivistyslautakunnan koulujen (esikoulu, Kirkonkylän koulu, Yöveden koulu ja Ristiinan lukio) yhdistämisellä luotua Ristiinan yhtenäiskoulua ja lukiota.
Aiheesta muualla

Ristiinan yhteiskoulu 1960-1973 (yksityiskoulut.fi)
Reitti

Reitti voi tarkoittaa seuraavia:
reitti, tietyn mittainen ja tietyn suuntainen kulkuväylä. Erikoistapauksia tästä ovat:
laiva- tai veneilyreitti (erisnimen osana myös vain reitti), vesiväylä, joka on laivoille tai veneille kulkukelpoinen merimerkein viitoitettu väylä joissa, järvissä ja merissä
bussireitti, linja-autoliikenteen reitti
lentoreitti
vaellusreitti
virkistyskäyttöön soveltuvia kulkureittejä ovat melontareitti, pyöräilyreitti, ratsastusreitti ja moottorikelkkareitti
vesi- eli järvireitti (erisnimen osana myös vain reitti), maantieteessä vesistön osa, joka muodostuu lyhyiden jokien, salmien tai kapeikkojen toisiinsa yhdistämistä järvistä
kauppareitti, reitti, jota pitkin tavaroita on kuljetettu pitkät ajat
Reitti, Posti- ja logistiikka-alan unionin jäsenlehti
Muuta

Reititin tietotekniikassa
Roger B. Chaffee

| Roger Bruce Chaffee |
| --- | --- |

Henkilötiedot
Syntynyt: 15. helmikuuta 1935 Grand Rapids, Michigan
Kuollut: 27. tammikuuta 1967 (31 vuotta) Cape Canaveral, Florida
Kansalaisuus:  yhdysvaltalainen
Ammatti:  koelentäjä
Ura
Tyyppi:  astronautti
Roger Bruce Chaffee (15. helmikuuta 1935 – 27. tammikuuta 1967) oli Yhdysvaltain laivaston pilotti, josta tuli astronautti Apollo-ohjelmaan. Hänet valittiin mukaan ensimmäiselle Apollo-lennolle, mutta hän kuoli Apollo 1 -aluksen tulipalossa Cape Canaveralissa, Floridassa.
Chaffeen opinnollinen saavutus oli Bachelor of Science -tutkinto ilmailuinsinöörinä Purduen Yliopistosta 1957. Hänellä oli vaimo ja kaksi lasta. Hänellä oli takana 2 300 lentotuntia, joista 2 000 suihkukoneella. Hänen sotilasarvonsa oli ilmavoimien komentajakapteeni.
Robert Ward

Robert Ward (13. syyskuuta 1917 Cleveland, Ohio, Yhdysvallat – 3. huhtikuuta 2013 Durham, Pohjois-Carolina, Yhdysvallat) oli yhdysvaltalainen nykytaidemusiikin säveltäjä.
Ward syntyi yhdeksi viidestä lapsesta ja valmistui John Adams High Schoolista 1935. Hänen opettajiinsa Eastman School of Musicissa kuuluivat Bernard Rogers, Howard Hanson ja Edward Royce. Hän sai stipendin ja opiskeli vuosina 1939–1942 New Yorkin Juilliard Schoolissa. Hänelle opettivat sävellystä Frederick Jacobi ja orkestraatiota Bernard Wagenaar sekä orkesterinjohtoa Albert Stoessel ja Edgar Schenkman. Kesällä 1941 hän opiskeli Aaron Coplandin johdolla Massachusettsin Berkshire Music Centerissä.
Wardin varhaisimmat säilyneet teokset ovat vuodelta 1934, ja ensimmäinen sinfonia valmistui 1941. Helmikuussa 1942 hän aloitti Yhdysvaltain maavoimissa, jossa toisen maailmansodan aikana suorittamastaan palveluksesta hän sai pronssitähden. Sodan aikana hän tapasi Punaisen Ristin työntekijä Mary Raymond Benedictin, jonka kanssa hän meni naimisiin 19. kesäkuuta 1944. Parille syntyi viisi lasta.
Sodassa Ward sävelsi ainakin kaksi orkesteriteosta: Adagio and Allegron, joka kantaesitettiin 1944, sekä Jubilation: An Overturen, joka syntyi pääosin Okinawassa vuonna 1945. Sodan jälkeen hän palasi Juilliardiin, jonka henkilökunnan jäseniin hän kuului vuosina 1946–1956. Säveltäjän toinen sinfonia (1947) pysyi vakituisissa ohjelmistoissa useamman vuoden. Tuotannossa on vaikutteita Paul Hindemithin ja George Gershwinin musiikista.
Wardin tuotantoon kuuluu useiden sinfonioiden ohella muun muassa Sweet Freedom's Song (1965), Festive Ode (1966) ja saksofonikonsertto (1984). Hän sävelsi myös kamarimusiikkia ja oopperoita, joista tunnetuin ja esitetyin, The Crucible (1961) toi säveltäjälleen musiikin Pulitzer-palkinnon ja kansainvälistä arvostusta. Ward oli Yhdysvaltain taide- ja kirjallisuusakatemian jäsen vuodesta 1967. Hän oli vetäytymiseensä vuoteen 1987 asti Duken yliopiston musiikin professori.
Gears of War 2

| Gears of War 2 |
| --- | --- |

Kehittäjä:  Epic Games
Julkaisija:  Microsoft Game Studios
Suunnittelija:  Cliff Bleszinski
Käsikirjoittaja:  Joshua Ortega
Säveltäjä:  Steve Jablonsky Clay Duncan
Pelisarja:  Gears of War
Pelimoottori:  Unreal Engine 3 (muokattu)
Julkaistu:  7. marraskuuta 2008 JP 30. heinäkuuta 2009
Lajityyppi:  kolmannen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo BBFC: 18 PEGI: 18
Alusta:  Xbox 360
Jakelumuoto:  DVD-ROM
Lisää peliartikkeleitaVideopelien teemasivulla
Infobox OK  : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 93,32 %
Metacritic: 93/100
Arvostelupisteet
Julkaisu: Pisteet
GameSpot: 9,0/10
IGN: 9,5/10
Gears of War 2 on Epic Gamesin kehittämä ja Microsoft Game Studiosin julkaisema kolmannen persoonan ammuntapeli. Peli julkaistiin Xbox 360:lle 7. marraskuuta 2008.
Pelin pelimoottorina toimii erittäin paljon muokattu Unreal Engine 3. Peli on julkaisunsa jälkeen saanut hyviä arvosanoja. Esimerkiksi Metacriticissä pelin arvostelujen keskiarvo on 93.
Pelaaminen

Gears of War 2:ssa taistelut perustuvat pitkälti kartoilta löytyvien suojien käyttämiseen. Lähes kaikkea kivipilareista puisiin penkkeihin voi hyödyntää suojana. Suojien takaa voi ampua tähdäten tai sokkona, jolloin pelihahmon keho on turvassa, mutta tähtääminen vaikeutuu. Suojat hajoavat eli esimerkiksi suojana oleva pöytä voi hajota palasiksi. Suojakseen voi ottaa myös vihollisen tai viholliselta saatavan kilven, jolloin aseena on mahdollista käyttää vain pistoolia.
Pelin asevalkoima sisältää futuristisia aseita. Esimerkiksi Lancer-rynnäkkökiväärin päässä on moottorisaha, jolla voi lähietäisyydeltä pilkkoa vastustajan kahtia. Osa aseista on tuttuja ensimmäisestä Gears of Warista.
Edeltäjänsä tapaan Gears of War 2 sisältää aktiivilataussysteemin. Pelaajan ladatessa asetta, on latausnäppäintä mahdollista painaa oikeassa kohtaa uudelleen, jolloin aktiivilataus onnistuu ja aseen lataus nopeutuu. Tämä myös lisää ladatun lippaan panosten tehoa. Jos aktiivilataus myöhästyy, ase jää hetkeksi jumiin.
Pelaaminen > Moninpeli

Gears of War 2:n kampanjan voi pelata Microsoft Liven välityksellä yhteistyötilassa, jolloin toinen pelaaja ohjaa Marcusta ja toinen Domia. Pelin moninpeliin on tullut muutamia muutoksia julkaisun jälkeen: pelaajamäärä on nostettu kahdeksasta kymmeneen ja peliin on tuotu kokemuspistejärjestelmä, jolla pyritään saamaan peliin tasaisuutta pelin pyrkiessä jakamaan samantasoiset pelaajat toistensa kanssa samoihin eriin. Uusia pelimuotoja on lisätty. Wingman-pelimuodossa pelaajat työskentelevät kahden hengen joukkueissa, Submission-pelimuoto muistuttaa lipunryöstöä ja King of the Hill -pelimuodossa pelaajat pyrkivät valloittamaan tietyn osan kentästä itselleen. Uusia moninpelikarttoja on saatavilla Xbox Live Marketplacelta.
Juoni

Gears of War 2 sijoittuu aikaan kuusi kuukautta Gears of Warin jälkeen. Suurin osa Locusteista tuhoutui Lightmass-pommin ansiosta, mutta pommi myös höyrysti paljon maanalaista Imulsionia. Imulsion-höyryt aiheuttavat vaarallista ”Rustlung”-sairautta, joka leviää nopeasti ihmispopulaatiossa. Muutamien rauhankuukausien jälkeen Tollenin ja Montevadon kaupungit katosivat yhtäkkisesti. Tämä sai COG:it epäilemään Locustien olevan asialla. Pian Jacintonkin suurkaupunki alkaa näyttää samoja merkkejä. Estääkseen tämän, COG:it päättävät laukaista täyshyökkäyksen Locusteja vastaan.
Äänirooleissa

| 0 | 1 | 2 |
| --- | --- | --- |
|  John DiMaggio  | … |  Marcus Fenix   |
|  Carlos Ferro  | … |  Dominic Santiago   |
|  Courtney Ford  | … |  Maria Santiago   |
|  Michael Gough  | … |  Ben Carmine   |
|  Peter Jason  | … |  komentaja Prescott   |
|  Nan McNamara  | … |  Anya Stroud   |
|  Lester Speight  | … |  Augustus Cole   |
|  Carolyn Seymour  | … |  Myrrah   |
|  Fred Tatasciore  | … |  Damon Baird   |
|  Robin Atkin Downes  | … |  Minh, Youn Kim, Henn, Chaps, Niles, Lcust Kantus, Boomer, Sires   |
Aiheesta muualla

Gears of War 2 MobyGamesissa (englanniksi)
Representaatio

Representaatio voi tarkoittaa seuraavia:
edustus, esimerkiksi se että valtiolla on lähetystö toisessa maassa
kuvaus, esitys, erityisesti itsevaltaisten monarkkien elämä, joka muodostuu edustamisesta ja rituaalisista toimista
representaatio tarkoittaa psykologiassa mielikuvaa tai mielen sisältöä, joka edustaa mielen ulkopuolista todellisuutta
representaatio on taidetta, jossa on kuvaamista tai esittämistä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Representaatio”, voi hakea sivunnimihaulla, laajalla sivunnimihaulla tai tekstihaulla.
Roniel

Roniel on heprean kielestä tuleva nimi, joka tarkoittaa iloa, riemua (Roni) sekä Jumalaa, Herraa (El). El on lyhenne sanasta Elohim (Jumala).
Ristiinan kirjasto

| Ristiinan kirjasto |
| --- | --- |
Sijainti:  Opinahjo 4, 52300 Mikkeli (Ristiina)
Koordinaatit:  61.51282°N, 27.25720°E
Tyyppi:  lähikirjasto; kirjaston yhteydessä julkisen hallinnon asiointipiste
Ristiinan kirjasto tai Ristiinan lähikirjasto on Mikkelin Ristiinan kirkonkylällä toimiva yleinen kirjasto. Se on nykyään osa Mikkelin seutukirjastoa ja Lumme-kirjastoja. Lumme-kirjastokimpan aineistot ovat kirjastokimppaan osallistuvien kuntien asukkaiden lainattavissa.
Kirjaston yhteydessä sijaitsee julkisen hallinnon asiointipiste, jossa voi saada kaupungin omien palvelujen ohella monia Kelan, maistraatin, TE-toimiston ja verohallinnon palveluja.
Aiheesta muualla

Mikkelin seutukirjasto - Aukioloajat ja yhteystiedot (mikkeli.fi)
Riku Rajamaa

Riku Rajamaa vuonna 2024
Riku Rajamaa on suomalainen laulaja, lauluntekijä ja kitaristi, joka on soittanut Sunrise Avenuessa kitaraa vuodesta 2007 lähtien. Sitä ennen hän toimi kitaristina mm. Hanna Pakarisen yhtyeessä. Lisäksi Rajamaa on  tehnyt yhteistyötä suomalaisen hip-hop-muusikon Timo Pieni Huijauksen kanssa biisissä "Katusoittaja". Suomessa hänet saattaa myös löytää soittamassa lavalla esimerkiksi yhdessä Elastisen tai Antti Tuiskun kanssa.
Maaliskuussa 2022 Rajamaa teki kiertueen Tomi Salesvuo East Funk Attack -yhtyeen kanssa ja esiintyi kuudella eri keikalla soolona sekä ensimmäistä kertaa lämppärinä Saksassa.
Rajamaa julkaisi ensimmäisen soolodebyyttisinglensä "Painless Love" helmikuussa 2021. Sen jälkeen hän julkaisi singlet "Half Broken Heart", "My American Dream" ja "Safety Pin".
Soolotuotanto > Singlet

Painless Love (2021)
Half Broken Heart (2021)
My American Dream (2021)
Safety Pin (2021)
Here I Am (2022)
Flavour (That I Favour) (2022)
Ghost Town Soul (2022)
Hold Me Close (2023)
Remember To Forget (2023)
Soolotuotanto > Musiikkivideot

Half Broken Heart (2021)
Safety Pin (2021)
Here I Am (2022)
Ghost Town Soul (2022)
Hold Me Close (2023)
Remember To Forget (2023)
Robert Thegerström

Louise Catherine Breslau: Robert Thegerström, 1886.
Robert Thegerström (1857–1919) oli ruotsalainen taidemaalari. Hän sai taidekoulutuksensa pääasiassa Pariisissa. Thegerström oli lahjakas muotokuvamaalari, jonka teoksissa oli olennaista eloisa ja sattuva luonteenkuvaus. Hänen maisemissaan, joiden aiheet hän on saanut osaksi Afrikasta, osaksi Ranskasta ja Ruotsista, ilmenee voimakas värikäsittely ja selvä paikallistunnelma..
Maisema Sandhamnista 1915.
Wilhelm Stenhammar. 1900.
Intermezzo, 1883.
Aiheesta muualla

Kuvia tai muita tiedostoja aiheesta Robert Thegerström Wikimedia Commonsissa
Gears of War

| Gears of War |
| --- | --- |

Kehittäjä:  Epic Games People Can Fly (Windows)
Julkaisija:  Microsoft Game Studios
Suunnittelija:  Cliff Bleszinski
Taiteilija:  Chris Pena
Säveltäjä:  Kevin Riepl
Pelisarja:  Gears of War
Pelimoottori:  Unreal Engine 3
Julkaistu:  Xbox 360 NA 7. marraskuuta 2006EU 17. marraskuuta 2006AUS 23. marraskuuta 2006JP 18. tammikuuta 2007 Microsoft Windows NA 6. marraskuuta 2007EU 9. marraskuuta 2007AUS 15. marraskuuta 2007
Lajityyppi:  kolmannen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo BBFC: 18 PEGI: 18
Alusta:  Xbox 360, Microsoft Windows
Jakelumuoto:  Optinen levy
Lisää peliartikkeleitaVideopelien teemasivulla
Infobox OK  : 
Gears of War on Epic Gamesin kehittämä Microsoft Game Studiosin julkaisema kolmannen persoonan ammuntapeli. Peli julkistettiin E3-messuilla vuonna 2005 ja julkaistiin marraskuussa 2006 Xbox 360:lle sekä marraskuussa 2007 Microsoft Windowsille. Pelistä julkaistiin sekä normaali että Collector’s Edition -versio.
Peli on saanut kiitosta erittäin näyttävästä ulkoasusta, mutta myös kritiikkiä ennalta arvattavista juonenkäänteistä. Gears of War on ensimmäisiä kokonaan uudelle konsolisukupolvelle suunniteltuja pelejä. Julkaisupäivänään Gears of Warista tuli Xbox Liven suosituin verkkopeli, ja peliä myytiin yli kolme miljoonaa kappaletta ensimmäisten kymmenen viikon aikana.
Pelin jatko-osa Gears of War 2 julkaistiin vuonna 2008.
Pelaaminen

Gears of War -pelissä käytetään suojana ympäristöstä löytyviä esteitä, joiden takaa voi ampua sokkona, ja suojasta voi suoraan siirtyä toiseen suojaan. Lähitaistelussa voi käyttää Lancer-rynnäkkökiväärissä olevaa karbidikärkistä vaihtuvamomenttista moottorisahaa, jolla voi sahata Locustit kahtia. Kranaatin voi myös tuikata kiinni viholliseen. Gears of Warissa on myös aktiivilataus, jolla voi nopeuttaa aseen lataamista. Nopea lataus kuitenkin vaatii oikeaa ajoitusta, muuten ase jumittuu. Pelissä voi käyttää myös miehittämättömiä raskaita tukiaseita, joilla voi ampua Locustit kappaleiksi.
Energia pelissä on ”Crimson Omen”, punainen rinkula, joka kertoo pelaajan terveyden. Jos rinkula on lievä, pelaaja voi huoletta ampua vihollista. Jos rinkula on kirkas ja uhkaavan suuri, on pelaajan suojauduttava, ja antaa rinkulan haihtua. Pelaajan terveys latautuu itsekseen täyteen ilman ensiapupakkauksia. Jos Crimson Omen kuitenkin saavuttaa täydellisen muotonsa, pelaaja kuolee, ja hänen pitää aloittaa viimeisimmästä tarkistuspisteestä (engl. checkpoint). Jos kaksinpelissä toisen pelaajan Crimson Omen on täydellinen, hän vain haavoittuu, ja toisen pelaajan on elvytettävä hänet. Jos toinenkin pelaaja kuolee, peli alkaa viimeisimmästä tarkistuspisteestä. Haavoittuminen pätee aina tietokoneen ohjaamiin joukkutovereihisi.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 93,97 % (Xbox 360) 87,07 % (Windows)
Metacritic: 94/100 (Xbox 360) 87/100 (Windows)
Arvostelupisteet
Julkaisu: Pisteet
GameSpot: 9,6/10 (Xbox 360) 9,0/10 (Windows)
IGN: 9,4/10 (Xbox 360) 8,7/10 (Windows)
Peli on voittanut useita palkintoja:
Game Developers Choice Awards
Vuoden Peli
Game Critics Awards
Paras konsolipeli
Interactive Achievement Awards
Vuoden peli
Vuoden toimintapeli
Vuoden seikkailupeli
Outstanding Animation
Outstanding Art Direction
Outstanding Character Performance
Outstanding Online Gameplay
Outstanding Visual Engineering
Console Game of the Year
Spike Video Game Awards
Best Shooter
Best Graphics
Best Multiplayer Game
Golden Joystick Awards
Ultimate Game of the Year
Xbox Game of the Year
The Editor's Choice Award
All-Nighter
Äänirooleissa

| 0 | 1 | 2 |
| --- | --- | --- |
|  John DiMaggio  | … |  Marcus Fenix   |
|  Carlos Ferro  | … |  Dominic Santiago   |
|  Lester Speight  | … |  Augustus Cole   |
|  Fred Tatasciore  | … |  Damon Baird   |
|  Robin Atkin Downes  | … |  Kim, vanhamies   |
|  Nan McNamara  | … |  Anya   |
|  Jamie Alcroft  | … |  Victor Hoffman   |
|  Michael Gough  | … |  vanhamies, Carmine   |
|  Carolyn Seymour  | … |  Myrrah   |
|  Dee Bradley Baker  | … |  kenraali RAAM   |
Aiheesta muualla

Gears of War MobyGamesissa (englanniksi)
Gears of War Internet Movie Databasessa (englanniksi)
Robert Wagner (Gauleiter)

Oluttupavallankaappausyrityksen syytetyt ryhmäkuvassa. Robert Wagner äärimmäisenä oikealla.
Robert Heinrich Wagner (13. lokakuuta 1895 Lindach bei Eberbach, Saksa – 14. elokuuta 1946 Fort Ney, Ranska) oli Saksan kansallissosialistisen työväenpuolueen aluejohtaja Gauleiter Badenissa ja Elsassin siviilihallinnon johtaja, kun natsi-Saksa miehitti Ranskaa toisen maailmansodan aikana.
Wagner tutustui Adolf Hitleriin jo ensimmäisen maailmansodan aikana. Hän oli mukana epäonnistuneessa oluttupavallankaappauksessa 1923 ja joutui tapauksen vuoksi oikeuteen. Hän oli pidätettynä useita kertoja vielä myöhemminkin.
Natsihallinnon aikana Wagner toimi aluksi Badenin Gauleiterina. Lokakuussa 1940 hän lähetti ylpeänä Hitlerille viestin: Baden ist als erster Gau judenfrei. – ”Baden on vapaa juutalaisista ensimmäisenä hallintoalueena.” Wagnerista tehtiin myös Elsassin Gauleiter, jossa hän ansaitsi nimityksen Schlächter vom Elsaß – Elsassin teurastaja.[lähde? ]
Sodan jälkeen Wagner vangittiin vuonna 1945, ja ranskalainen sotatuomioistuin tuomitsi hänet kuolemaan. Tuomio pantiin täytäntöön 14. elokuuta 1946.
Aiheesta muualla

Kuvia tai muita tiedostoja aiheesta Robert Wagner (Gauleiter) Wikimedia Commonsissa